**LIETUVOS RESPUBLIKOS**



**VYRIAUSYBĖS ĮSTATYMO 13 STRAIPSNIO PAKEITIMO**

**Į S T A T Y M A S**

1996 m. lapkričio 19 d. Nr. I-1624

Vilnius

(Žin., 1994, Nr. )

**1 straipsnis. 13 straipsnio antrosios dalies pakeitimas**

13 straipsnio antrosios dalies 1 punkte po žodžio „perdavimui“ įrašyti žodžius „Ministrui Pirmininkui ar ministrui, dirbusiems Vyriausybėje ilgiau negu vienerius metus,“, po žodžių „išeitinė pašalpa,“ įrašyti žodžius „dirbusiems Vyriausybėje trumpiau negu vienerius metus – 2 jo vidutinių mėnesinių darbo užmokesčių dydžio išeitinė pašalpa“, 2 punkte žodžius „esant galimybei“ įrašyti po žodžio „suteikiamas“ ir visą šią dalį išdėstyti taip:

„Pasibaigus Ministro Pirmininko ar ministrų kadencijai, jiems atsistatydinus arba atleidus ministrą iš pareigų dėl Vyriausybės reorganizavimo, taikomos šios socialinės garantijos:

1) pasibaigus pareigų perdavimui, Ministrui Pirmininkui ar ministrui, dirbusiems Vyriausybėje ilgiau negu vienerius metus, išmokama 6 jo vidutinių mėnesinių darbo užmokesčių dydžio išeitinė pašalpa, dirbusiems Vyriausybėje trumpiau negu vienerius metus – 2 jo vidutinių mėnesinių darbo užmokesčių dydžio išeitinė pašalpa;

2) suteikiamas esant galimybei ankstesnis arba tolygus darbas ar pareigos valstybinėje įstaigoje, organizacijoje.“

**2 straipsnis. 13 straipsnio ketvirtosios dalies pakeitimas**

Pakeisti 13 straipsnio ketvirtąją dalį ir ją išdėstyti taip:

„Šio straipsnio antrojoje dalyje numatytos socialinės garantijos netaikomos asmenims, atsistatydinusiems dėl pareikšto nepasitikėjimo šio įstatymo 11 straipsnio nustatyta tvarka.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ALGIRDAS BRAZAUSKAS

\_\_\_\_\_\_\_\_\_\_\_\_\_\_